10-moet-lees-stories: Woensdag, 9 Oktober | Netwerk24
10-moet-lees-stories: Woensdag, 9 Oktober
09 Oktober 2019 18:03
As jy vandag te besig was om op hoogte te bly van die jongste nuusgebeure, hier is 'n oorsig van wat jy moet weet.
Robert McBride. Foto: Daily Sun
1. McBride, kollegas vra interdik teen OB se remediërende stappe
Robert McBride, voormalige hoof van die onafhanklike polisieondersoekdirektoraat (Opod), en sewe van sy oudkollegas het die hooggeregshof in Pretoria vir ’n tydelike interdik teen adv. Busisiwe Mkhwebane, die openbare beskermer (OB), haar kantoor en drie ander respondente gevra.
2. Krisis! En ons had g’n plan – Eskom aan parlement
Dit is dringend noodsaaklik dat ’n energieplan vir Suid-Afrika ontwikkel word omdat die volgende paar jaar ernstige probleme vir Eskom en die energiebedryf gaan meebring.
3. Karlien ‘geskok maar gelukkig’ oor swangerskap
Haar swangerskap is onverwags en onbeplan – tog is sy in die sewende hemel daaroor, sê die sangeres Karlien van Jaarsveld. Die sangeres het dié nuus Woensdagoggend aan Huisgenoot bevestig. Sy is 13 weke swanger.
Sy’s modelmooi, ’n gewilde sangeres en ’n raakvatterma vir haar tweelingseuns en dogtertjie, Elah. Foto: Willem Botha
4. Wallis sweet bloed teen Fidjiane
5. Naspers het ’n nuwe mark in sy visier
Bob van Dijk, hoof van Naspers, het Woensdag tydens ’n geleentheid in Johannesburg gesê die internetreus gaan hom nou toespits op Afrika. Hy meen die kontinent is “die volgende Indië en China”.
6. Jong verhoogakteur sterf skielik
7. Bok-broers midde in ‘Stalinistiese’ boete
8. Game kry nuwe lewe met nuwe pienk naam
Die sukkelende algemene handelaar Game het sy handelsnaam opgeknap, maar sy “skelpienk” kleur behou. Netwerk24 het onlangs berig oor hoe beroerd dit gaan by Game, wat deur die genoteerde Massmart-groep besit word. Massmart se grootste aandeelhouer is die Amerikaanse kleinhandelreus Walmart.
9. Vermoorde landdros se weduwee ‘wag’ nog vir hom
Partykeer betrap sy haarself nog dat sy wag dat haar man huis toe kom, maar dan onthou sy hy is voor hul huis vermoor. Velapha Mabunda se man, Victor (50), is verlede jaar voor hul huis in Bronkhorstspruit doodgeskiet.
10. Wakeford kruisondervra Agrizzi later
Kevin Wakeford, voormalige uitvoerende hoof van Krygkor, sal nog ’n maand of twee moet wag voordat hy vir Angelo Agrizzi voor die Zondo-kommissie kan kruisondervra.